Tirsdag morgen begyndte det 32 meter høje vindmølletårn sin rejse fra Hanstholm til testcentret i Østerild. Det er en noget anderledes transport, da det kun kan transporteres stående af hensyn til den teknik som allerede er installeret i tårnet. Det skriver TV MidtVest. Kørslen vil vare cirka ni timer og 45 minutter og vil køre en gennemsnitsfart på seks kilometer i timen. Derfor vil trafikken af gode grunde blive påvirket. Derfor opfordrer politiet også til at køre hjemmefra i god tid, og at bilisterne vælger en alternativ rute. Hjemmeværnet dirigerer trafikken og giver beboerne i husene på ruten besked i god tid, før transporten passerer. Politi og følgebiler er også med hele vejen langs ruten. Transporteren rammer først Østerild klokken 18.15 i aften.

Referat:
Det 32 meter høje vindmølletårn er på vej fra Hanstholm til Østerild.